NSV Liidu Riikliku Julgeoleku Komitee Neljas Valitsus
NSV Liidu Riikliku Julgeoleku Komitee Neljas Valitsus (vene Четвертое управление КГБ CCCP) oli NSV Liidu Riikliku Julgeoleku Komitee transpordi- ja sideliinide julgeoleku tagamise ja järelevalve struktuuriüksus aastatel 1953–1960 ja 1981–1991. NSV Liidu MN ja asuva RJK Neljas Valitsus moodustati esmakordselt 1953. aastal ning tegeles julgeoleku tagamisega transpordil, likvideeriti RJK reorganiseerimise käigus 5. veebruaril 1960. 1967. aasta 25. juulist kuni 1973. aasta septembrini täitis transpordijulgeoleku tagamise ülesandeid Teise Peavalitsuse 12. osakond ja 1973. aasta septembrist kuni 1981. aasta septembrini Teise PV T Valitsus. NSV Liidu RJK Neljas Valitsus taasmoodustati iseseisva struktuuriüksusena 1981. aasta 10. septembril, NSV Liidu RJK käskkirja nr 00170 alusel Teise Peavalitsus "Т valitsuse" eraldamise teel Teise PV koosseisust. Neljanda Valitsuse (osakonna ja liini) ülesandeks olid: julgeoleku ja vastuluureürituste teostamine NSV Liidu Sideministeeriumi, Merelaevanduse Ministeerium, Kalandusministeeriumi, Jõelaevanduse Ministeeriumi, Tsiviillennunduse Ministeeriumites ja allasutustes ning objektidel ja ka ALMAVÜ keskaparaadis; vastuluurealase töö teostamine rahvusvahelistel raudtee-, lennu- (Aerofloti maapealne ja lennupersonal), mere- (väljaspool NSV Liitu viibivate nõukogude meremeeste (Mortransflot ja teaduslikud uurimislaevad) järelevalve, et ära hoida põgenemist välisriikide sadamates ja vaenulike teenistuste värbamiskatseid) ja autovedudel (Sovtransavto autotranspordisüsteem) eriliste ja eriti tähtsate vedude teostamisel.